钦定古今图书集成/历象汇编/历法典/第053卷 > 图
## 钦定古今图书集成/历象汇编/历法典/第053卷 > 图

有密随在不等故也如图赤道极乙所出升度圈乙午乙子乙癸等黄道极甲所出圈甲庚未甲丑未等若星在黄道纬之丙己圈行近于黄道即黄赤两极所出两圈相去略等其经度或赤道或黄道东行亦略等若星距黄道远在戊

丁圈从戊至庚，设一十五度，即星历黄道经圈若干
时得戊庚十五度而历赤道升度圈亦若干时，所过
乙壬乙癸。〈各十五度〉将及乙甲，几四十度矣。所以然者，甲
庚未弧限黄道经度至戊庚已稍宽，而乙壬、乙癸等
弧限赤道经度至此尚密，所以星行历黄道经度少、
历赤道经度多也。又使有星在黄道纬之辛丁圈上
行，即乙午、乙子等弧限赤道经度者反宽，而甲辛未
等弧限黄道者反密，则星行时所历黄道经度反多，
历赤道经度反寡矣。总言之，为星行二道之经度。恒。